Malieveld Kompetisies 2020/2021 - VLU Mpumalanga
verkorte Kompetisie Riglyne 2020/2021
​Honeycomb met neute.
​Nutsak met kompartemente.
​Muurprent in kruissteek.
Portret van ‘n vreemdeling. Straatfotografie
‘n Onversierde Koppiekoekie.
Nekverwarmer, cowl, nie serp nie.
Nekverwarmer, met kabel en een of meer knoopsgat.
, cowl, nie serp nie.
​Tafelloper of middellap.
​Muurbehangsel in Makramé
​TEMA: My Rommel, my verantwoordelikheid.
Maak ‘n inkopiesak uit herwinde materiaal.
Die artikel moet uit herwinde materiaal gemaak word.
Dit moet stewig en bruikbaar wees.
Enige tegniek kan gebruik word bv. Hekel, brei, masjienwerk, smelting van plastiek sakke.
Grootte: Maksimum van 60cm
Voorkoms en Bruikbaarheid :60
Algemene ontwerp en grootte: Balans, verhoudings, geskiktheid en oorspronklikheid.
Kleur: Geskiktheid, variasie en balans.
Estetiese Waarde: Die algemene aantreklikheid
Netheid en vaardigheid ten opsigte van konstruksie. Korrektheid en duursaamheid van konstruksie.
Kreatiewe gebruik van Rommel.
Die geskiktheid van tooisels, sal tydens beoordeling in aanmerking geneem word.
Nekverwarmer (Cowl, nie ‘n serp nie)
professionele indruk skep. VOORKOMS: Die voorkoms moet aantreklik en modieus wees. Die artikel moet ‘n netjiese,
STYL EN PASSING: Kies ‘n styl wat aan die vereistes van die klas voldoen.
PATROONSTEKE: VEREISTE: Enige een of meer patroonsteke kan gebruik word.
Die grofheid of fynheid van die patroonsteek moet pas by die grootte van die artikel en by die ouderdom van die persoon vir wie dit gemaak is.
Breidraad: Neem die styl van ‘n artikel in ag by die keuse van tekstuurbreidraad. Jou breidraad moet by jou artikel pas.
PARSING: Alle breiwerk, behalwe riffelpatrone, moet gepars word om dit te set. Die vesels mag nie platgedruk, blink of geskroei wees nie.
Saamgestel deur: Sunette Barnard
​HEKELWERK: Gehekelde beursie
DRAAD: Eie keuse, maar kies dit wat geskik is vir die tipe artikel en patroonsteek.
KLEUR: Net een kleur mag gebruik word. Geen twee toon kleur nie.
GROOTTE: Enige fatsoen en grootte. Moet ‘n metaal knipraam hê wat ingehekel of aangewerk word.
PATROON: Geskikte patroon keuse vir grootte .
AFWERKING: Moet netjies en afgewerk lyk. Geen versierings toelaatbaar nie.
Saamgestel deur Sunette Barnard
Tafelloper/middellap vir jou tafel.
TEMA: Masjienborduur op ‘n tafelloper/middellap vir jou tafel. Tafelloper kan rond, vierkantig, ovaalvormig of langwerpig wees. Nie langer as 1.5 meter nie.
VEREISTES: Maak gebruik van masjienborduur
ONTWERP: Kies ‘n patroonsteek wat mooi plat lê, sonder verhewe gedeeltes, en met ‘n netjiese, egalige rand.
BORDUURSTOF EN GARE: Gebruik borduurstof, borduurgare en masjien naalde wat geskik is om die borduursoort van jou keuse korrek uit te voer.
AFWERKING EN AANBIEDING: Die afwerking van die artikel word bepaal deur die soort artikel wat gemaak word. Verwys na handleiding.
​HANDVLYT- Muurbehangsel in Makramè in een kleur.
Maksimum grootte: 1m x 1,5m
Enige gare of tou kan gebruik word.
Dit moet nie rekkerig wees nie. Die artikel moet nie uitrek as dit hang nie.
Moet ‘n netjiese knoop maak.
Moet taamlik styf getwyn wees.
Die ontwerp word opgebou deur die samestelling van verskillende knope en tekstuur wat daardeur geskep word.
Oop spasie tussen die knope.
Word aangebeid met ‘n gewone Dowel waarop dit kan hang en in plastiek verpak.
Voorkoms en bruikbaarheid 60
Opgestel, Wendy Bam Malieveldstreek
Blatjang word gemaak van saggekookte vrugte- of groentemoes, of ‘n mengsel van die twee, met speserye en asyn gegeur.
Dit moet dik wees, nie loperig nie en moenie skei nie. Kook dit tot’n moes, sonder groot stukke. Ongeveer so dik soos fynkonfyt.
Kerrie en mosterd as geurmiddels word soms gebruik.
Die smaak moet geurig, prikkelend, kenmerkend van die vrugtesoort wees. Nie ‘n oorheersende asyn- of speserysmaak nie. Geen bysmake van gebruikte bottels nie.
Die bottel moet korrek gevul word – 1cm van bo af, en verseël wees. Merk die bottel met ‘n etiket, 2cm van onder met produk se naam en datum wat dit gemaak is.
Hoe langer die blatjang staan, hoe meer vermeng die geure.
Maak seker dat die bottels mooi skoon en gesteriliseer is. Die deksels moet nie beskadig wees nie, aangesien die suur van die blatjang dit verder kan laat verweer. Bottels en deksels wat nie goed gesteriliseer is nie, kan ‘n bysmaak aan die produk gee.
Honeycomb met neute
6 x Honeycomb stukke gebreek, min of meer 3x4 cm. Bied aan in ‘n plastiese bakkie wat seël. Die lekkers gaan maklik ‘klam’ raak as die nie in ‘n toe houer verpak word nie.
Honeycomb word gemaak van suiker, water en heuning/glukose en word gekook tot hardekraak stadium. Dit word dan van die stoof afgehaal en koeksoda word bygevoeg. Roer net ± 3 keer tot gemeng, anders word die lugborrels gebreek. Gooi dadelik oor die neute wat in ‘n gesmeerde pannetjie is. Laat afkoel en breek in stukke. Stukke kan ook afgemeet word met ‘n mes terwyl nog warm. Dit kan dan later op daardie merke gebreek word.
Heuning of glukose kan gebruik word.
Enige soort neute kan gebruik word. Verwyder doppies eers van neute.
Algemene voorkoms: Vorm en kleur 50%
Tekstuur en smaak 50%
Die skets: Geduld
Die skets is ‘n kort prosastuk wat ‘n “statiese” lewensprent wil uitbeeld. Dit is sonder die diepte van ‘n kortverhaal en is die verhaalelement ondergeskik. Dit is by uitstek beskrywingskuns. Die skets handel gewoonlik oor ‘n enkele karakter binne ‘n enkele insident.
• 450-500 woorde
• Tik asseblief in Word
• Font, Calibri of Times New Roman
• Korrekte spelling belangrik.
• Gee aandag aan leestekens en paragrawe.
• Gebruik 12pt
• Die skets steun sterk op visuele indrukke. Dit kan ook ‘n enkele vlugtige indruk wees wat iets van die innerlike van die outeur openbaar.
• Die taal moet keurig en ekspressief wees omdat die skets so gekonsentreerd is.
• Dit is belangrik dat die skryfstuk geproeflees word.
• Aantal woorde moet links onder aangedui word.
Aanbieding: A4 plastieksakkie, deelnemer se naam en tak word op ‘n toegevoude papiertjie agterop vasgeplak.
Saamgestel deur: Wendy Bam Malieveldstreek
Jumbo grootte foto op A4 geplak of gemonteer.
Geen fotos van familielede word toegelaat nie.
Skryf asb die plek waar die foto geneem is op die agterkant van die foto.
Daar is geen perke aan ‘n fotgraaf se kreatiwiteit nie en hier kan lekker kreatief gedink word.
Dis die foto wat net anders is as gewoon, wat die grootste impak maak.
Opgestel deur Wendy Bam Malieveld streek
Die afdelings is:
NB Geen rangskikking of deel van ‘n rangskikking mag vooraf gemaak word en dan neergesit word op jou rangskikspasie nie. Slegs die raamwerk of “mechanics” (indien enige) mag tuis gedoen word.
Almal begin 10h00 te rangskik en moet 13h00 klaar wees. Indien jy klaar is, moet jy die lokaal verlaat.
Die beoordeling begin 13h15 en geen deelnemer mag dan in die lokaal wees nie.
Deelnemers mag nie gesels of raad en wenke uitdeel nie.
Geen plantmateriaal mag uitgeruil word tydens rangskikking nie.
Geen deelnemer mag die lokaal verlaat om nog plantmateriaal te gaan kry nie.
Jy mag nie namens iemand anders rangskik nie.
GEEN SELFONE WORD TOEGELAAT NIE.
Geen laat inskrywings mag gedoen word nie, jy skryf reeds in tydens 31 Januarie streekvergadering.
Rangskikkings in al die afdelings mag nie die gegewe spasie oorskry of onder benut nie (‘n riglyn is om twee-derdes van die spasie te benut)
Plantmateriaal moet ten minste 75% oorheers.
Die beoordelaar se beslissing is finaal.
Waardevolle inligting en wenke:
Beginsels van ontwerp is die basiese reёls of riglyne wat toegepas word om ‘n geslaagde ontwerp te skep, nl balans, dominansie, skaal, verhouding, ritme, harmonie, herhaling, kontras, oorgang, straling en verskeidenheid.
Handhaaf balans en waak daarteen dat u rangskikking kroon-swaar, bodem-swaar of kant-swaar is. Die grootte van die plantmateriaal moet in verhouding wees met die houer.
Kontras impliseer die samevoeging van teenoorgesteldes en kan verkry word deur lyn, tekstuur, vorm en kleur.
Eenheid en bewaring in die ontwerp kan verkry word deur die herhalende gebruik van lyn, vorm, patroon en tekstuur.
Tekstuur is die visuele en tasbare oppervlakkwaliteit van plantmateriaal en ander komponente, bv, blink, grof, glad ens.
Natuurlike plantmateriaal is vegetatiewe plantaardige materiaal wat nie verwerk of vervaardig is nie (geskelliteerde en gedroogde plantmateriaal in hul oorspronklike vorm word ook as natuurlik beskou
VOORKOMS: Die voorkoms moet aantreklik en modieus wees. Die artikel moet ‘n netjiese, professionele indruk skep.
PATROONSTEKE: VEREISTE: Daar moet ‘n kabel ingebrei word. Enige ander patroonsteke mag gebruik word.
VEREISTE: Nekverwarmer moet een of meer knoop en knoopsgat hê.
​BORDUURWERK: ’n Muurprent in kruissteek
Borduurstof: Gebruik stewige ewedraadstof vir die ontwerpgedeelte.
Ontwerp: Ontwerp moet goed beplan word. Die hele oppervlak moet met borduursteke bedek word. Gee aandag aan al die kunsbeginsels. Gekoopte ontwerpe mag ook gebruik word. Daar is baie gratis ontwerpe op die internet beskikbaar.
Borduursteke: Gewone kruissteek, gekombineer met ŉ minimum van nog drie ander variasies van kruissteek. Indien nodig, kan holbeinsteek saam gebruik word, geen ander borduursteke nie. NB. Die boonste drade van die kruise moet almal in dieselfde rigting lê.
Borduurdraad: Kies borduurdraad wat effens dikker as die draad van die borduurstof is. Verskillende diktes borduurdraad kan ook vir tekstuureffek gebruik word. Filament kan oordeelkundig gebruik word. Slegs 10% krale is toelaatbaar.
Grootte: Maksimum A3
Aanbieding: Bied aan gemonteer of net gespan. Verpak in Borrelplastiek
Algemeen: ’n Voltooide artikel moet aangebied word.
Opgestel deur Wendy Bam Malieveldstreek
Nutsak met kompartemente
VEREISTES: Maksimum grootte 40cm x 35cm. Grootte van die voltooide sak moet by die tipe sak pas.
TEKSTIELSTOF EN GARING: Tekstielstof moet duursaam wees. Garing van goeie kwaliteit moet gebruik word.
TOOISELS: Versiering, krale, knope en blomme van bypasende materiaal op kry, 20%.
KONSTRUKSIE: Vasmaak – eie keuse en ‘n vereiste. Handvatsel ‘n vereiste. Fatsoen, grootte, materiaal en kleur moet by die sak pas.
Kompartemente: Die sak moet ‘n minimum van 4 kompartemente hê. Kan oopslaan en versteekte sakkies hê.
AFWERKING EN AANBIEDING: Ontwerp aan weerskante van die sak moet harmoniseer.
Die sak moet kreukeltraag wees.
​GEBAK : Battenbergkoek
Die baie bekende Battenbergkoek is na bewering vernoem ter ere van die huwelik tussen Prinses Victoria, die kleindogter van Koningin Victoria en Prins Louis van Battenberg in Duitsland in 1884. Battenberg verwys na die dorp Battenberg in sentraal Duitsland. Prince Louis was een van 4 seuns uit ’n aristokratiese familie van Battenberg in Duitsland. Vandaar die 4 panele wat kerkvensters voorstel. Grootte en vorm: Dit is ’n botterkoek met die stukkies aanmekaar gesit met fyn appelkooskonfyt. Die koek word aan die bo-kant met marsepein bedek en wanneer dit in dwarssnit gesny is, vertoon dit ’n kenmerkende skaakbord patroon wat afwisselend pienk en geel van kleur is. Die koek word gemaak deur ’n geel en ’n pienk botterkoek apart te bak en dan die stukke te sny en in ’n geruite patroon te kombineer. Die koek word bymekaargehou deur appelkooskonfyt en aan die bokant bedek met marsepein. Daarna word die hele koek bedek met pienk malvalekkerfondant. Die koek word afgerond met ‘n ruitpatroon in die fondant net aan die bokant en met silwer balletjies. Die koeke kan in ‘n brownie pan met ’n grootte van 20cm by 20cm gebak word. Bak een pan met geel koek en een pan met pienk koek. Elke koek word in 4 stroke gesny van 5cm elk. Die stroke moet 5cm breed wees en 5cm hoog. Die voltooide koek moet nie korter as 18cm wees nie. Die stroke word in ’n skaakbord patroon gepak en met fyn appelkooskonfyt aanmekaar gesit. Die koek is dus 18cm lank en 10cm hoog en 10cm breed. Gebruik die handleiding vir inligting rakende die bak van die botterkoek. Aanbieding: Dit word in ’n gekoopte broodvormige houer met ’n deurskynende opligdeksel aangebied.
Resep vir malvalekkerfondant
Wit margarien om bak mee te smeer.
400g malvalekkers. Gelyke hoeveelhede wit en pienk.
1500ml Versiersuiker (6k) gesif.
+- 30 ml Water Net indien nodig.
Smeer ’n groot mikrogolfbak met wit margarien. Sit malvalekkers in en mikrogolf tot opgepof en gesmelt. Hou dop. Nie te lank nie. Meng die gesmelte malvalekkers en versiersuiker met ’n deeghak. Voeg die versiersuiker koppie-vir-koppie by. Meng tot ’n deegbal. As deeg te droog is, knie wit margarien in. Knie 8 minute. Maak lugdig toe en laat rus. Hoe langer hoe beter.
Prent van die kop van een van die Groot 5 geteken met houtskool
Tema: Die kop van een van die Groot 5 diere geteken met houtskool. Bv. ’n renoster, olifant, leeu, ens. Skilder slegs die KOP vooraansig, syaansig, halfaansig, ens.
Materiaal: HOUTSKOOL. Gebruik enige van die volgende: Houtskoolstokkies – hard, medium of sag.
Houtskoolpotlode – hard, medium of sag.
Wit kryt, wit pastel en witpastelpotlode.
’n Sagte uitveër (“kneaded rubber”).
Tortillons (“blending stumps” of papierstokkies).
Fikseermiddel vir kunstenaars of goedkoop haarsproei, wat geen olies bevat nie.
Basis: Wit tekenpapier of wit waterverfpapier of grys pastelpapier of grys suikerpapier. Plak papier op stewige karton Wit “board” kan ook gebruik word. Die basis kan ook met houtskool grys gekleur word, indien verkies.
Tegniek: Bestudeer tegnieke om houtskool aan te wend.
Styl: REALISTIES. Dit hoef nie fotorealisties te wees nie, maar die dier moet goed herkenbaar wees.
Grootte: Nie groter as A4 nie.
Aanbieding: FIKSEER die prent sodat dit nie smeer nie. Bied aan ‘n A4 plastiek sakkie.
Opgestel deur: Wendy Bam Malieveldstreek.
‘n ONVERSIERDE KOPPIEKOEKIE
VEREISTE: ‘n Koppiekoekie wat in ‘n koppie of beker gebak word in die mikrogolf. Mag geen versiering op hê nie. Enige geur en tipe beslag mag gebak word. MOET vertoon word in die koppie waarin dit gebak is.
Omdat die koekie nie versier word nie, kan enige byvoeging gebruik word om die smaak van die koekie te komplimenteer.
Mikrogolfgebak se bokors en sykante is ligter as oondgebakte gebak, Die oppervlak is gewoonlik klammer en minder bros. Dit het nie die tipies gebakte voorkoms nie. Die binnetekstuur is as ‘n reël fyner en die krummel sagter. Omdat die tipiese gebakte smaak nie so prominent is nie, word geurmiddels en geurige bestanddele dikwels bygevoeg.
‘n Deelnemer moet 3 keer ‘n eerste plek in ‘n afdeling behaal het en 80% behaal alvorens sy kan opskuif na ‘n volgende afdeling.
Jy mag nie aan ‘n laer afdeling deelneem as waarin jy die vorige jaar deelgeneem het nie.
As jy nog nooit deelgeneem het nie, mag jy aan enige afdeling deelneem en hoef jy nie noodwendig by die “Beginners” te begin nie– jy mag dan net nie volgende keer afskuif nie!
Beginners: Mellow Yellow
o Mellow Yellow
o I'm just mad about Saffron
o They call me mellow yellow
Tafelspasie : hoogte 75cm, diepte 80cm
Middelbaar: Walking on Sunshine
'Cause I just can't wait 'til you write me you're coming around
Tafelspasie : 75x 80cm
Gevorderd: Tinte, Tone en skakerings van geel.
Die tema is “Geel” en dit sal goed wees as die rangskikking dit weerspieël.
VOLG ONS OP FACEBOOK VIR MEER INLIGTING